Daina Avotiņa

Daina Avotiņa, jaiotzez Lejiņa, (Valmiera, 1926ko azaroaren 4a – 2025eko urtarrilaren 5a) letoniar idazle, poeta eta itzultzailea izan zen.

 Bizitza 
Daina Lejiņa 1926ko azaroaren 4an jaio zen Valmieran, oihanzain baten familian. Jānis Lejiņš idazlearen arreba izan zen. Gaujienako bigarren hezkuntzako eskolan ikasi zuen, eta 1947an Rigako 3. eskolan graduatu zen. 1947tik 1951ra letoniera eta literatura ikasi zituen Letoniako Unibertsitatean.

1951tik 1964ra Letoniako Estatu Argitaletxeko editorea izan zen, 1964tik letonierazko fikziozko literaturako saileko erredaktore-burua, eta 1967tik 1968ra urteetan  Literatūra un Māksla aldizkariako erredaktore-buruordea. 1965ean Letoniako Idazleen Batasuneko kide egin zen. 1968-1972 urteetan Literatur Propagandaren Saila zuzendu zuen eta Poesia Egunak antolatu zituen. 1976-1980 urteetan Letoniako Idazleen Batasuneko Kontseiluko idazkaria izan zen.

Lehen idazlana, Viņš mīl? poema, 1954an argitaratu zuen Karogs aldizkarian. 1965ean lehen poesia bilduma kaleratu zuen, Magoņu vasara izenburua zuena. Guztira 11 poesia bilduma eta prosazko 23 idazlan kaleratu zituen, eta gainera itzulpen ugari egin zituen lituanieratik, errusieratik, alemanetik etamoldavieratik letonierara. Lituaniaren eta Letoniaren arteko harreman kulturalak sustatu zituen. Prosazko lanetan, hainbat pertsonaia historikori buruz idatzi zuen, eta, gainera, 1960ko hamarkadatik 1980ko hamarkadara Letonian gertatutako literatur prozesuak irudikatu zituen. 1968an, Vitauts Ļūdēnsekin batera, Zvani liburua prestatu zuen, Letoniako poemen lituanierazko itzulpenak biltzen dituena.

Letonian hil zen 2025eko urtarrilaren 5ean.

 Sariak 

 1977: Vilis Lācis saria
 1986: Letoniako Sobietar Errepublika Sozialistako Meritu Oneko Kultur Langilea
 1987: Lituaniako Sobietar Errepublika Sozialistako Meritu Oneko Kultur Langilea
 2008: Lituaniako Merezimenduaren Ordena
 2014: Hiru Izarren Ordenako ofiziala
 2022: LALIGABA saria

 Lanak 
Poesia
 Magoņu vasara (1965)
 Vērmeļu vīns (1967)
 Akmens ziedēšana (1969)
 Dzeja (1969)
 Delnā kā bezdelīdzēns (1971)
 Mazās ostas (1974)
 Caunas pēdu raksts (1979)
 Dadžu vijoles (1981)
 Ērģeles naktī (1986)
 Zem cīruļspārna… (1992)
 Tikšanās (2012)
Prosa
 Nenogaliniet stirnu…: stāsti no kādas dienasgrāmatas (1970)
 Zuze: lirisks stāsts (1973)
 Saksiņu vējos. Akmens enkurs (1976)
 Celmi pie upes (1978)
 Pāri akacim (1983)
 Nāk diena pēc dienas (1990)
 Nesalauztā (1999)
 Kapteiņa Jēka mīlestība (2000)
 Zudībās atrastais (2004)
 Vīramāte (2011)
 Kad lausks cērt (2011)
 Melnā saulespuķe (2011)
 Kumpiņa (2013)
 Dzērvju svētība (2013)
 Jūlija (2013)
 Rūdis (2014)
 Divas koka karotes un roze (2015)
 Nezūdošā vērtība (2016)
 Liktenim tīk pajokot (2017)
 Likteņmezgli (2017)
 Tāds laimīgs cilvēks (2018)
 Ceļā (2020)
 Debesis visur vienādas (2021)

 Erreferentziak 

 Kanpo estekak 

Kategoria:Valmierarrak
Kategoria:Letoniako idazleak
Kategoria:Letoniako poetak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Emakume poetak
Kategoria:Letonierazko idazleak
Kategoria:Letoniako itzultzaileak
Kategoria:Emakume itzultzaileak